**V rokoch 2007 – 2008 realizovalo združenie Región Biele Karpaty dva projekty podporené finančným príspevkom Ministerstva výstavby a regionálneho rozvoja SR, prostredníctvom programu SPERA:**

V roku 2007 projekt - **ER BBK – Euroregión skla III.**

V r. 2008 projekt - **Euroregión skla – posilnenie verejného a súkromného partnerstva**

V partnerstve s českou stranou vzišli z realizovaných projektov nasledovné výstupy:

* V septembri 2007 sa zrealizovala III. Sklárska škola stredoškolákov  na SOŠS v Lednických Rovniach s počtom účastníkov 47, odovzdanie certifikátov účastníkom o jej absolvovaní.
* Pravidelné pracovné stretnutia Základného tímu VITRUM PRO FUTURUM počas rokov 2007 - 2008, ktorých cieľom bola stratégia programu VPF, rozvoj Euroregiónu skla ako celku a príprava multimediálnych vzdelávacích DVD o zanikajúcich ručných sklárskych technológiách.
* Spracovanie a vydanie 2. multimediálneho, vzdelávacieho DVD – Klasické sklárske technológie a postupy II. (sklenený, hutne tvarovaný pohár a výroba fúkanej vázy do formy).
* Spracovanie a vydanie 3. multimediálneho, vzdelávacieho DVD – Klasické sklárske technológie a postupy III. (tvarovanie džbánka, tvarovanie vrstveného skla, kamienkový výbrus na váze).
* V júni 2008 slávnostné odovzdanie Ceny VITRUM PRO FUTURUM **Prof. Ing. Josefovi Matouškovi, DrSc**. za dlhoročný prínos a podporu rozvoja sklárskeho remesla a sklárskej výroby, umenia, vedy, výskumu a vzdelávania v oblasti skla v ER BBK. Fotografie zo slávnostného odovzdávania ceny nájdete TU.
* Prezentácia tvorby sklárskeho výtvarníka Patrika Illa „glass for(m)“.
* V r. 2008 aktívna účasť na 4. Sklárskej škole stredoškolákov vo Vlašskom Meziříčí a spoluúčasť na 9. konferencii Európskej sklárskej spoločnosti – Sklo – výzva pre 21. storočie, ktorá sa konala v Trenčíne.
* V novembri 2008 účasť na Českej a slovenskej konferencii o skle v Luhačoviciach.
* Vypracovanie elektronického zoznamu malých, stredných a veľkých sklárskych a keramických podnikov v záujmovom území ER BBK s cieľom podporiť rozvoj prepojenia verejného a súkromného sektora.